## El TRAMnochador oferirà l’últim servici nocturn este cap de setmana, el divendres 30 i el dissabte 31

*** Oferix servici des de la capital fins a la platja de Sant Joan, Sant Vicent del Raspeig, el Campello i Benidorm, i des de Benidorm fins a Garganes
* S’aconsella que es consulten els horaris en el web, telèfon gratuït, xarxes socials o app oficial de TRAM d’Alacant**

El TRAMnochador, el servici nocturn del TRAM d’Alacant per als caps de setmana i vespres de festius de l’estiu en l’àrea metropolitana i les marines, finalitzarà els desplaçaments este cap de setmana, el divendres 30 i el dissabte 31 d’agost. Des del 5 de juliol, el servici Ferrocarrils de la Generalitat Valenciana (FGV) facilita la mobilitat nocturna dels usuaris durant l’estiu.

Amb els dos servicis, FGV facilita l’accés a les àrees principals d’oci i diversió d’Alacant, i a altres zones i municipis a on la gent sol acudir les nits d’estiu. TRAM d’Alacant arriba, així, a milers de ciutadans, sobretot jóvens, que es desplacen durant la matinada, sense necessitat d’utilitzar un vehicle propi.

El TRAMnochador oferix servici durant tota la nit entre Luceros i les localitats de Benidorm (L1); Sant Vicent del Raspeig (L2); el Campello (L3), i la platja de Sant Joan (L4), a més, de fer-ho entre Benidorm i l’estació de Garganes al municipi d’Altea (L9), amb parada en les diferents estacions i baixadors d’estos trajectes.

Les freqüències dels trens i dels tramvies dependran de les diferents línies i de les franges horàries, per la qual cosa s’aconsella als clients que s’informen en la [pàgina web](https://www.tramalacant.es/), en el telèfon gratuït d’informació i atenció al client (900 72 04 72), en xarxes socials i en l’app oficial de TRAM d’Alacant.

Fecha: 29/08/2024